Diari Oficial de la Generalitat Valenciana


Sumari del DOGV 4844, del 17-09-2004 (2004/9445)

ACORD de 10 de setembre de 2004, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Segorbe.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4844

Data del DOGV
:   17-09-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/9445


Data del document
:   10-09-2004

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Segorbe
    * administració local
    * expropiació

ACORD de 10 de setembre de 2004, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Segorbe. [2004/M9445]
  
El Consell de la Generalitat, en la reunió del dia 10 de setembre de 2004, va adoptar l'acord següent:
  
L'Ajuntament de Segorbe, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de prolongació del carrer d'Alacant.
  
Esta declaració d'urgent ocupació es justifica per les raons següents: l'obra de prolongació del carrer d'Alacant ha de dur-se a terme amb celeritat, ja que es tracta d'un vial l'obertura que estava previst en el Pla General d'Ordenació Urbana de Segorbe de 1978 i en la seua revisió, aprovada definitivament el 19 de novembre de 1990 per la Comissió Territorial d'Urbanisme de Castelló. A més, ha de tindre's en compte que la conclusió de les obres d'urbanització de tres unitats d'execució que desemboquen al carrer d'Alacant comunicaran, per mitjà de la prolongació del carrer Alacant, amb el col·legi públic Pintor Camarón i atés el continu trànsit que es genera per accedir a l'esmentat col·legi per carrers de poca amplària, per no estar obert el vial els terrenys del qual es pretenen expropiar, es propicia que contínuament hi haja un perill imminent per als xiquets que accedixen al col·legi, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, les quals no han presentat al·legacions. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Segorbe per a l'execució del projecte de prolongació del carrer d'Alacant.
  
Relació de béns afectats
  
Finca: núm. 1.
  
Propietària: Francisca Orero Vargues.
  
Finca inscrita al Registre de la Propietat de Segorbe amb el núm. 679, de què s'expropien 152,64 m².
  
Límits: front, avinguda de Navarro Reverter; dreta entrant, finca a expropiar propietat de Domingo de Guzmán Orero Vargues; esquerra entrant, finca matriu propietat de Francisca Orero Vargues; i fons, carrer de Figueres.
  
Finca: núm. 2.
  
Propietari: Domingo de Guzmán Orero Vargues.
  
Finca inscrita al Registre de la Propietat de Segorbe amb el núm. 9.060, de què s'expropien 333,02 m².
  
Límits: front, avinguda de Navarro Reverter; dreta entrant, finca matriu propietat de Domingo de Guzmán Orero Vargues; esquerra entrant, finca a expropiar propietat de Francisca Orero Vargues; i fons, carrer de Figueres.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions només als efectes d'esmenar possibles errors que s'hagen patit en relacionar els béns afectats per la urgent ocupació.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els recursos següents:
  
a) Recurs potestatiu de reposició davant del Consell de la Generalitat, en el termini d'un mes comptat a partir del dia següent a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercitar qualsevol altra via que estimen oportuna.
  
València, 10 de setembre de 2004
  
El vicepresident i secretari del Consell de la Generalitat,
  
VÍCTOR CAMPOS GUINOT